CELEX: 52009PC0097
Language: hu
Date: 2009-03-03
Title: Javaslat: a Tanács határozata az egyrészről a Cariforum-államok, másrészről az Európai Közösség és tagállamai között létrejött gazdasági partnerségi megállapodás szerinti Cariforum–EK Tanácsadó Bizottságban való részvétellel, valamint az EK-fél területén található szervezetek képviselőinek kiválasztásával kapcsolatos közösségi álláspontról

Fontos jogi nyilatkozat

|

52009PC0097

Javaslat: a Tanács határozata az egyrészről a Cariforum-államok, másrészről az Európai Közösség és tagállamai között létrejött gazdasági partnerségi megállapodás szerinti Cariforum–EK Tanácsadó Bizottságban való részvétellel, valamint az EK-fél területén található szervezetek képviselőinek kiválasztásával kapcsolatos közösségi álláspontról  /* COM/2009/0097 végleges */  

	[pic] | AZ EURÓPAI KÖZÖSSÉGEK BIZOTTSÁGA |Brüsszel, 2009.3.3.COM(2009) 97 véglegesJavaslat:A TANÁCS HATÁROZATAaz egyrészről a CARIFORUM-államok, másrészről az Európai Közösség és tagállamai között létrejött gazdasági partnerségi megállapodás szerinti CARIFORUM–EK Tanácsadó Bizottságban való részvétellel, valamint az EK-fél területén található szervezetek képviselőinek kiválasztásával kapcsolatos közösségi álláspontról(előterjesztő: a Bizottság)INDOKOLÁSAz egyrészről a CARIFORUM-államok, másrészről az Európai Közösség és tagállamai közötti gazdasági partnerségi megállapodást 2008. október 15-én írták alá, és 2008. december 29-től alkalmazzák ideiglenesen. A megállapodás 5. cikke leszögezi, hogy a figyelemmel kísérés a megállapodás által létrehozott, a fenntartható fejlődésre irányuló partnerség egyik kulcsfontosságú eleme. Az intézményekről szóló fejezet emellett a figyelemmel kísérésről is különleges rendelkezéseket tartalmaz, ezzel is hozzájárulva annak tényleges végrehajtásához. A megállapodás 232. cikkével létrehozott CARIFORUM–EK Tanácsadó Bizottság különösen fontos szerepet fog játszani e téren. A Tanács felkérést kap, hogy határozza meg az EK részvétel mértékét ebben a Tanácsadó Bizottságban úgy, hogy minden érdekelt fél széles körű képviselethez jusson. Ebben a tekintetben az Európai Gazdasági és Szociális Bizottság felajánlotta, hogy közreműködik a CARIFORUM–EK Tanácsadó Bizottságban Európát képviselő résztvevők kiválasztásában, valamint e bizottság titkársági feladatait is ellátja, tekintve, hogy a hasonló jellegű közös szervek koordinálása terén jelentős tapasztalatokkal rendelkezik, és már ma is rendszeres párbeszédet folytat az AKCS-országok hasonló szerveivel.Javaslat:A TANÁCS HATÁROZATAaz egyrészről a CARIFORUM-államok, másrészről az Európai Közösség és tagállamai között létrejött gazdasági partnerségi megállapodás szerinti CARIFORUM–EK Tanácsadó Bizottságban való részvétellel, valamint az EK-fél területén található szervezetek képviselőinek kiválasztásával kapcsolatos közösségi álláspontrólAZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 300. cikke (2) bekezdésének második albekezdésére,tekintettel a Bizottság javaslatára,a Gazdasági és Szociális Bizottsággal folytatott konzultációt követően,mivel:(1) Az egyrészről a CARIFORUM-államok, másrészről az Európai Közösség és tagállamai közötti gazdasági partnerségi megállapodást[1] 2008. október 15-én írták alá, és 2008. december 29. óta ideiglenesen alkalmazzák.(2) A megállapodás 232. cikkének (2) bekezdése úgy rendelkezik, hogy a Közös Tanács dönt a részvétel mértékéről a CARIFORUM–EK Tanácsadó Bizottságban annak érdekében, hogy minden érdekelt fél széles körű képviselethez jusson.(3) Feltétlenül garantálni kell a megállapodásban előírt intézmények gyors létrehozását, elsősorban a CARIFORUM–EK Tanácsadó Bizottság felállítását, tekintettel a megállapodás végrehajtásának figyelemmel kísérésében betöltött szerepére.(4) Az EK-fél területén található szervezetek képviselőinek kiválasztására Közösségen belüli eljárást kell létrehozni.(5) Az Európai Gazdasági és Szociális Bizottság felajánlotta, hogy szívesen közreműködik a CARIFORUM–EK Tanácsadó Bizottság Európát képviselő résztvevőinek azonosításában és kiválasztásában, valamint kezdetben a Tanácsadó Bizottság titkársági teendőinek ellátását is vállalja.A KÖVETKEZŐKÉPPEN HATÁROZOTT:1. cikkA Közösség álláspontja az egyrészről a CARIFORUM-államok, másrészről az Európai Közösség és tagállamai között létrejött gazdasági partnerségi megállapodás szerinti CARIFORUM–EK Tanácsadó Bizottság állandó tagjainak kiválasztására irányuló határozatnak a megállapodással létrehozott Közös Tanács által történő meghozataláról a Közös Tanács határozati javaslatán alapul, amely e határozat mellékletét (a továbbiakban: a melléklet) képezi.2. cikk1. A melléklet 1. cikke (1) bekezdésének a) pontjában meghatározott európai szervezetek képviselőire az Európai Gazdasági és Szociális Bizottság tesz javaslatot a Bizottsággal konzultálva. A javaslatot a CARIFORUM–EK Kereskedelmi és Fejlesztési Bizottság fogadja el.2. Az Európai Gazdasági és Szociális Bizottság felkérést kap, hogy állítsa össze a melléklet 1.cikke (1) bekezdésének b) és c) pontjában meghatározott európai szervezetek jegyzékét. Ennek érdekében a jegyzékben szerepelni kívánó szervezeteknek szóló pályázati felhívást a széles nyilvánosság számára ismertté kell tenni. A felhívásra adott válaszukban az érdeklődő szervezetek leírják, hogyan tesznek eleget a melléklet 1. cikkében meghatározott követelményeknek. A jegyzékek minden, az említett cikkben szereplő követelményeknek eleget tevő szervezet előtt nyitva állnak. A jegyzékekbe felvett szervezetek külön tájékoztatást kapnak a Tanácsadó Bizottság munkájáról.3. A pályázati felhívásban a szervezeteket arra is felkérik, hogy fejezzék ki azt a kívánságukat, hogy egy képviselőjük a bizottság állandó tagja legyen. A jegyzékbe foglalt és előzőleg érdeklődést mutató szervezeteket a későbbiekben felkérik, hogy támogassák legfeljebb két állandó képviselő jelöltségét a bizottságba. Az EK-fél az 1.cikke (1) bekezdésének b) és c) pontjába tartozó kategóriákban azokat fogja állandó tagnak ajánlani a CARIFORUM–EK Kereskedelmi és Fejlesztési Bizottságának, akik a legtöbb támogatást kapták.4. A Bizottságban ülésező tagok megbízatásának lejárta előtt négy hónappal pályázati felhívást kell közzétenni az új állandó tagok kiválasztása érdekében. A jelölésnek a (3) bekezdésben meghatározott eljárások szerint kell végbemennie.Kelt Brüsszelben, -án/-én. […]a Tanács részérőlaz elnök […]MELLÉKLET.AZ EGYRÉSZRŐL A CARIFORUM-ÁLLAMOK, MÁSRÉSZRŐL AZ EURÓPAI KÖZÖSSÉG ÉS TAGÁLLAMAI KÖZÖTTI GAZDASÁGI PARTNERSÉGI MEGÁLLAPODÁSSAL LÉTREHOZOTT KÖZÖS TANÁCS […]/2009 HATÁROZATAa CARIFORUM–EK Tanácsadó Bizottságban való részvételrőlA KÖZÖS CARIFORUM–EK TANÁCS,tekintettel az egyrészről a CARIFORUM-államok, másrészről az Európai Közösség és tagállamai között 2008. október 15-én Bridgetownban (Barbados) aláírt gazdasági partnerségi megállapodásra (a továbbiakban: megállapodás), és különösen annak 232. cikke (2) bekezdésére,mivel:figyelembe véve a megállapodás 1. cikkében meghatározott célkitűzéseket, valamint az 5. cikkében a figyelemmel kísérésre vonatkozó kötelezettségvállalást, haladéktalanul létre kell hozni a CARIFORUM–EK Tanácsadó Bizottságát,A KÖVETKEZŐKÉPPEN HATÁROZOTT:1. cikk1. A CARIFOUM-EK Tanácsadó Bizottság (a továbbiakban: a bizottság) civil szervezeteket képviselő […] állandó tagból áll, akik közül […] a CARIFORUM-államokban található szervezeteket, […] pedig az EK-fél országaiban található szervezeteket képviseli.Mindkét csoportban a következőket képviselő szervezetek legalább két-két képviselőjének kell jelen lennie:a) gazdasági és szociális partnerek,b) a felsőoktatási közösség, ésc) egyéb nem kormányzati szervezetek, a fejlesztési és környezetvédelmi szervezeteket is beleértve.Az állandó tagok megbízatása két évig tart. Összetételük biztosítja a megfelelő szakértelmet és a széles körű földrajzi és ágazati reprezentativitást.2. E határozat alkalmazásában a civil szervezeten olyan egyesület, alapítvány vagy egyéb magánszervezet értendő, amely nemzetközi jellegű non-profit tevékenységet végez, és szakértő tájékoztatást vagy tanácsot tud nyújtani a megállapodás körébe tartozó területeken, illetve amely a megállapodás körébe tartozó területek iránt érdeklődő közvélemény jelentős részét képviseli. Ez utóbbi követelményhez a megállapodás körébe tartozó területeken különleges szakértelemmel rendelkező felsőoktatási intézmények esetében nem kell ragaszkodni.3. Egy szervezet akkor minősül a CARIFORUM-államok, illetve az EK-fél területén találhatónak, ha székhelye, valamint központi irányítása és ellenőrzése – az esettől függően – a CARIFORUM-államok vagy az EK-fél területén található.2. cikkA CARIFORUM–EK Kereskedelmi és Fejlesztési Bizottság haladéktalanul megvitatja és jóváhagyja a CARIFORUM-államok és az EK-fél által javasolt állandó tagok jegyzékét, valamint annak megújítását.3. cikkAz 1. cikk követelményeinek megfelelő bármely szervezet megfigyelőként részt vehet a CARIFORUM–EK Tanácsadó Bizottság ülésein. Pénzügyi támogatást feladatuk ellátásáért azonban kizárólag az állandó tagok kaphatnak.4. cikkA Tanácsadó Bizottság titkársági feladatait a 2010. december 31-ig tartó kezdeti időszakban az Európai Gazdasági és Szociális Bizottság látja el. Ez az időszak automatikusan meghosszabbodik, kivéve, ha a Felek, illetve az Európai Gazdasági és Szociális Bizottság ezzel nem ért egyet, és erről megfelelő időben előzetes értesítést küld.5. cikkA finanszírozási szabályokat a CARIFORUM–EK Kereskedelmi és Fejlesztési Bizottság határozza meg.6. cikkEz a határozat […]-án/én lép hatályba.Kelt [...]-ban/-ben, 2009. […]-án/-én.[1] HL L 289., 2008.10.30., 3. o.